ai4bharat/Pralekha huggingface dataset:
रस्ते वाहतूक आणि महामार्ग मंत्रालय
मोटार वाहन कायदा 2019 च्या तरतुदी अंमलात आणण्याच्या दृष्टीने रस्ते वाहतूक आणि महामार्ग मंत्रालयाची पावलं-नितीन गडकरी
नवी दिल्ली, 21 ऑगस्ट 2019
केंद्रीय रस्ते वाहतूक आणि महामार्ग मंत्री नितीन गडकरी यांनी मंत्रालयाच्या नव्या संकेतस्थळाचा आज प्रारंभ केला.
महामार्ग बांधकाम, भू-संपादन, फास्टॅग याविषयी माहिती देणारा डॅशबोर्ड या नव्या संकेतस्थळावर आहे. देशातल्या वाहन नोंदणीविषयी राज्यनिहाय तसेच महिन्यानुसार आकडेवारी आणि माहितीही यावर देण्यात आली आहे.
मोटार वाहन कायदा 2019 लागू करण्यासाठी आपल्या मंत्रालयाने पावले उचलल्याचे गडकरी यांनी यावेळी सांगितले. विधी मंत्रालयाची मंजुरी मिळाल्यास वरील कायद्यातील दंड, परवाना, नोंदणी यांबाबतच्या 63 कलमांची अंमलबजावणी सप्टेंबरपासून सुरु होईल.
मोटार वाहन कायदा 2019 मुळे रस्ते अपघातांचे प्रमाण कमी होऊन अपघातातल्या बळींची संख्याही कमी होईल अशी आशा गडकरी यांनी व्यक्त केली. राष्ट्रीय महामार्ग प्राधिकरणाने निश्चित केलेली 786 अपघातप्रवण स्थळे सुधारण्याच्या दृष्टीने मंत्रालय 12,000 कोटी रुपये खर्च करत असल्याची माहितीही गडकरी यांनी दिली.
‘माय फास्टॅग’ ॲपच्या मदतीने तसेच 22 बँकांच्याद्वारे फास्टॅगचा वापर करुन टोल संकलन सोपे होईल.
M.Chopade/N.Chitale/P.Malandkar
(Visitor Counter : 177
ग्राहक व्यवहार, अन्न आणि सार्वजनिक पुरवठा मंत्रालय
भारतीय मानक ब्युरोने 'बीआयएस प्रमाणीकरण प्राध्यापक ' पदासाठी आयआयटी रुरकीसोबत केला सामंजस्य करार
प्रमाणीकरण आणि अनुरूपता मूल्यमापन क्षेत्रात संशोधन आणि विकास, शिक्षण आणि प्रशिक्षण सुलभ करण्यासाठी हा सामंजस्य करार
नवी दिल्ली : 10 मार्च 2022
भारतीय मानक ब्युरोने , आयआयटी रुरकी  सोबत 10 मार्च 2022 रोजी आयआयटी रुरकीमध्ये 'बीआयएस प्रमाणीकरण प्राध्यापक ' पद सुरू करण्यासाठी सामंजस्य करारावर स्वाक्षरी केली आहे. प्रमाणीकरण आणि अनुरूपता मूल्यमापन या संदर्भातील क्रियाकलापांसाठी बीआयएसद्वारे एखाद्या संस्थेमध्ये सुरू करण्यात आलेले हे पहिले प्रमाणीकरण अध्यासनपद आहे .
या सामंजस्य करारामुळे नागरी, विद्युत ,यांत्रिकी , रसायने , भूकंप अभियांत्रिकी, जलस्रोतांचा विकास व व्यवस्थापन आणि नवीकरणीय ऊर्जा प्रकल्प,पायाभूत सुविधा,वैद्यकीय जैवतंत्रज्ञान आणि नॅनोटेक्नॉलॉजी, जैवतंत्रज्ञान, बायोमटेरिअल्स, इत्यादी क्षेत्रांवर लक्ष केंद्रित करून देशातील प्रमाणीकरण आणि अनुरूपता मूल्यमापन क्षेत्रात संशोधन आणि विकास, शिक्षण आणि प्रशिक्षण सुलभ होईल. यामुळे मानके नवोन्मेषाला कशाप्रकारे प्रोत्साहन आणि सुविधा देऊ शकतात याबाबत विद्यार्थ्यांना अवगत करता येईल आणि त्यांच्या भविष्यातील व्यावसायिक आव्हानांचा सामना करण्यासाठी अधिक चांगल्या प्रकारे सज्ज होतील.
या उपक्रमाला सर्वतोपरी साहाय्य करण्याची ग्वाही बीआयएसचे महासंचालक प्रमोद कुमार तिवारी यांनी यावेळी दिली.
S.Patil/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
संरक्षण मंत्रालय
तिन्ही सेवा दलांचा द्वैवार्षिक संयुक्त सराव “ॲम्फेक्स -2023” चा समारोप
नवी दिल्ली, 24 जानेवारी 2023
आंध्र प्रदेश मधील काकीनाडा, येथे 17 ते 22 जानेवारी 23 या कालावधीत तिन्ही सेवा दलांचा द्विवार्षिक संयुक्त सराव ॲम्फेक्स -2023 आयोजित करण्यात आला. तिन्ही सेवा दलांमध्ये विविध पैलूंमध्ये परस्परसंवाद आणि आंतरकार्यक्षमता वृद्धिंगत व्हावी हे ॲम्फेक्स या संयुक्त प्रशिक्षणाचे उद्दिष्ट आहे.
ॲम्फेक्स -2023 हा संयुक्त सराव यावर्षी प्रथमच काकिनाडा येथे घेण्यात आला आणि आतापर्यंत घेतलेल्या ॲम्फेक्स सरावांपैकी हा सर्वात मोठा होता. पाच दिवस सुरु असलेल्या या सरावात सहभागी झालेल्या दलांनी विविध प्रकारच्या जटील सरावात भाग घेतला. या संयुक्त सरावाच्या यशस्वी समारोपाचा आढावा AVSM, NM, चीफ ऑफ स्टाफ, ईस्टर्न नेव्हल कमांड व्हाइस ऍडमिरल संजय वात्सायन, यांनी भारतीय नौदल आणि भारतीय लष्कराच्या फोर्स कमांडर्सच्या उपस्थितीत घेतला.
या सरावात भारतीय नौदलाच्या मोठ्या प्लॅटफॉर्म डॉक , लँडिंग शिप्स आणि लँडिंग क्राफ्ट्स, मरीन कमांडोज , हेलिकॉप्टर आणि विमानांचा समावेश असलेल्या अनेक जहाजांचा सहभाग होता. भारतीय सैन्याने विशेष दले, तोफखाना आणि चिलखती वाहनांचा समावेश असलेल्या 900 हून अधिक तुकड्यांसह या सरावात भाग घेतला. या सरावात जग्वार लढाऊ विमाने आणि भारतीय हवाई दलाची सी 130 विमानेही सहभागी झाली होती.
ॲम्फेक्स 2023 मध्ये भारतीय सैन्याने केलेल्या यशस्वी प्रात्यक्षिकांमुळे सैन्याचे जमीन, जल आणि आकाश या तिन्ही क्षेत्रातील प्रभुत्व दिसून आले. याशिवाय अशा प्रकारच्या संयुक्त परीचालनाचा संपूर्ण कार्यभार हाती घेण्यासाठी तिन्ही सेवांमध्ये असलेला उत्कृष्ट समन्वय दिसून आला.
S.Kane/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 166
युवा व्यवहार आणि क्रीडा मंत्रालय
केंद्रीय मंत्री अनुराग सिंह ठाकूर यांनी ई-खेल पाठशालाच्या समारोप सत्राचे उद्घाटन केले
शारीरिक शिक्षण हा विषय थेट आरोग्य आणि निरामयतेशी संबंधित गंभीर समस्यांचे निवारण करतो : अनुराग ठाकूर
नवी दिल्ली, 13 एप्रिल 2022
केंद्रीय युवा व्यवहार आणि क्रीडा मंत्री अनुराग सिंह ठाकूर यांनी आज केंद्रीय युवा व्यवहार आणि क्रीडा मंत्रालयांतर्गत SAI LNCPE तिरुअनंतपुरम द्वारा आयोजित ई-खेल पाठशालाच्या समारोप सत्राचे आभासी पद्धतीने उद्घाटन केले.
केंद्रीय मंत्री अनुराग ठाकूर यांनी आपल्या भाषणात युवा व्यवहार आणि क्रीडा मंत्रालयाने घोषित केलेल्या फिट योजना सारख्या महत्त्वाच्या योजना आणि सुविधा अधोरेखित केल्या, ज्या “लोक चळवळ” बनल्या आहेत आणि खेळाडूंच्या मैदानातून पोडियमपर्यंतच्या प्रवासात खेलो इंडिया क्रीडा स्पर्धा महत्त्वपूर्ण आहेत. ते पुढे म्हणाले की संपूर्ण देशात खेळ अधिक लोकप्रिय व्हावेत यासाठी केंद्र सरकारला प्रत्येक पैलूवर लक्ष केंद्रित करायचे आहे. त्यांनी पंतप्रधानांचे शब्द उद्धृत केले - जेव्हा आपले खेळाडू ऑलिम्पिकमध्ये किंवा कोणत्याही आंतरराष्ट्रीय स्पर्धांमध्ये पदक जिंकतात आणि जेव्हा आपला तिरंगा उंच फडकतो तेव्हा त्या क्षणी एक अत्यंत खास अशी भावना असते आणि त्यामुळे संपूर्ण देशाला ऊर्जा मिळते. त्यांनी सूचित केले की शारीरिक शिक्षण हा एक विषय आहे जो थेट आरोग्य आणि निरामयतेच्या गंभीर समस्याचे निराकरण करतो. देशातील तरुणांनी खेळ हा जीवनाचा मार्ग म्हणून स्वीकारावा, असे आवाहनही त्यांनी केले.
भौगोलिक मर्यादांची पर्वा न करता देशाच्या सर्व भागांमध्ये क्रीडा-संबंधित ज्ञान सहज उपलब्ध करून देणे हे ई-खेल पाठशालेचे उद्दिष्ट आहे. यामध्ये राष्ट्रीय क्रीडा महासंघ, प्रख्यात प्रशिक्षक, खेळाडू आणि तज्ञ यांच्याशी सल्लामसलत करून विकसित केलेला व्यावसायिकदृष्टया संरचित अभ्यासक्रम आहे. हा कार्यक्रम शिक्षण मंत्रालय, खेलो इंडिया आणि फिट इंडिया यांच्या संयुक्त विद्यमाने आयोजित करण्यात आला आहे. ई-खेल पाठशाला हा भारतीय क्रीडा प्राधिकरणाने क्रीडा संबंधित ई-लर्निंग प्लॅटफॉर्मवर तळागाळातील शारीरिक शिक्षण शिक्षक आणि समुदाय प्रशिक्षक/विद्यार्थ्यांना एकसमान संरचित ऑनलाइन प्रशिक्षण अभ्यासक्रम प्रदान करण्याची संकल्पना असलेला प्रकल्प आहे.
S.Kulkarni/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 125
संरक्षण मंत्रालय
भारतीय हवाई दल कमांडर्स परिषद एप्रिल 2021
नवी दिल्ली, 16 एप्रिल 2021
‘भविष्यासाठी पुनर्रचना’ ही संकल्पना असलेल्या भारतीय हवाई दल कमांडर्स परिषद 2021 चा आज 16 एप्रिल 2021 रोजी भारतीय हवाई दलाच्या मुख्यालयात समारोप झाला. तीन दिवसांच्या या परिषदेत भारतीय हवाई दलाच्या कार्यक्षमता वाढविण्याच्या मार्गांवर सविस्तर चर्चा झाली.
संरक्षण मंत्री राजनाथ सिंह यांनी 15 एप्रिल 21 रोजी या परिषदेला संबोधित केले. सीडीएस, सीएनएस आणि सीओएएस यांनी देखील या परिषदेला संबोधित केले आणि संयुक्त नियोजन आणि सेवा क्षमतांच्या एकीकरणाद्वारे भविष्यातील युद्ध या विषयांवर कमांडर्सशी संवाद साधला.
एकत्रित कमांडर्स परिषदे दरम्यान पंतप्रधानांनी दिलेल्या निर्देशांची अंमलबजावणी करण्याच्या कृती व पाठपुरावा योजनांवर देखील उपस्थितांनी चर्चा केली. इतर महत्त्वाच्या विषयांमध्ये सर्व क्षेत्रातील आव्हानांना सामोरे जाण्यासाठी भारतीय हवाई दलाची पुनर्रचना आणि भविष्यामध्ये मालमत्तेच्या प्रभावी वापरासाठी रोडमॅप तयार करणे आदी विषय समाविष्ट होते.
कमांडर्सना संबोधित करताना, सीएएस ने एआय आणि 5 जी सारख्या नवीन तंत्रज्ञानाचा समावेश करण्याची आवश्यकता, सायबर आणि अंतराळ क्षेत्राचा वर्धित उपयोग आणि तत्वप्रणाली, युक्ती आणि कार्यपद्धतींचे सतत अद्यतनित करणे यावर जोर दिला. व्यापक मनुष्यबळ सुधारणांच्या माध्यमातून कनिष्ठ नेतृत्व सशक्तीकरण आणि संघटनात्मक पुनर्रचनेद्वारे कार्यक्षमता वाढविण्यावर त्यांनी भर दिला. प्रशिक्षणाची प्रभावीता वाढविण्यासाठी तसेच स्केलेबल  आकस्मिक प्रतिसाद मॉडेलचा अवलंब करण्यासाठी नाविन्यपूर्ण आणि कमी किमतीच्या उपायांची आवश्यकताही त्यांनी यावेळी अधोरेखित केली.
Jaydevi PS/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 125
दूरसंचार आणि माहिती तंत्रज्ञान मंत्रालय
5G तंत्रज्ञान आणि स्पेक्ट्रम परीक्षणाला दूरसंचार मंत्रालयाचा हिरवा झेंडा
भारतभरात वेगवेगळ्या ठिकाणी दूरसंचार कंपन्या करणार 5G परीक्षणाला सुरूवात
नवी दिल्ली, 4 मे 2021
भारत सरकारच्या दूरसंचार विभागाने  5G तंत्रज्ञानाचा वापर आणि उपयोजन यासाठीचे परीक्षण करण्यासाठी दूरसंचार सेवा पुरवठादारांना मंजूरी दिली. या दूरसंचार सेवा पुरवठादारांमध्ये भारती एअरटेल लिमिटेड, रिलायन्स जिओ इन्फोकॉम,वोडाफोन आयडिया लिमिटेड तसेच महानगर टेलिफोन निगम लिमिटेड या अर्जदारांचा समावेश आहे. हे सर्व दूरसंचार सेवा पुरवठादार एरिक्सन, नोकिया, सॅमसंग, आणि सी-डॉट यासारख्या मूळ उपकरणांचे कारखानदार व तंत्रज्ञान पुरवठादारांशी भागीदारीत आहेत. याशिवाय रिलायन्स जिओ इन्फोकॉम मर्यादित कडून स्वतःचे स्वदेशी तंत्रज्ञान वापरूनही परिक्षण केले जाणार आहे.
दूरसंचार विभागाकडून दूरसंचार सेवा पुरवठादारांच्या प्राधान्यक्रमानुसार व तंत्रज्ञानातील त्यांच्या भागिदारांना परवानगी मिळाली आहे.
सध्या या परिक्षणासाठी 6 महिन्यांचा अवधी दिला आहे. यामध्ये उपकरणे मिळवणे व ती योग्य प्रकारे लावणे यासाठी लागणारा वेळ अंतर्भूत आहे.
5G तंत्रज्ञान फक्त शहरी भागापुरते मर्यादित न राहता त्याचा लाभ भारतभरात सर्वांना मिळावा यासाठी प्रत्येक दूरसंचार सेवा पुरवठादारास शहरी भागाप्रमाणे ग्रामीण व निमशहरी भागातही परिक्षणे करावी लागतील असे यासाठी देण्यात आलेल्या परवानापत्रात नमूद करण्यात आले आहे.
आधीच अस्तित्वात असलेल्या 5G सोबतच 5Gi तंत्रज्ञान वापरून परिक्षणे करण्यासाठी दूरसंचार सेवा पुरवठादारांना प्रोत्साहन देण्यात आले आहे. आंतरराष्ट्रीय दूरसंचार युनियनने 5Gi तंत्रज्ञान मंजूर केले असून 5G टॉवर्स आणि रेडिओ जालाचा अधिक चांगला उपयोग 5Gi तंत्रज्ञानाकडून होणार असल्यामुळे त्याची शिफारस केली आहे. आयआयटी मद्रास, सेंटर ऑफ एक्सलन्स इन वायरलेस टेक्नॉलॉजी  आणि आयआयटी हैदराबाद यांनी 5Gi तंत्रज्ञान विकसित केले आहे.
5G तंत्रज्ञान हे डेटा डाऊनलोड गती , तिप्पट स्पेक्ट्रम कार्यक्षमता , आणि आणि अत्यंत कमी लेटेन्सी द्वारे उद्योग 4.0 शक्य करून हे 5G तंत्रज्ञान वापरकर्त्याला जास्त चांगला अनुभव देऊ शकेल. कृषी, शिक्षण, आरोग्य, वाहतूक, वाहतूक नियोजन, स्मार्ट शहरे, स्मार्ट घरे आणि इंटरनेट ऑफ थिंग्ज अश्या बहुविध व्याप्ती असणाऱ्या अनेक क्षेत्रांना याचा उपयोग होईल.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 346
दूरसंचार आणि माहिती तंत्रज्ञान मंत्रालय
“आंतरराष्ट्रीय वाहतूक व्याख्या” या विषयावरील ट्रायच्या ‘कन्सल्टेशन पेपर’वर टिपण्या/त्यावरील टिपण्या प्राप्त करण्यासाठी अंतिम तारखेला मुदतवाढ
नवी दिल्ली, 30 मे 2023
भारतीय दूरसंचार नियामक प्राधिकरणाने  02 मे 2023 रोजी "आंतरराष्ट्रीय वाहतूक व्याख्या" या विषयावर एक सल्लामसलतीसंबंधी पेपर जारी केले होते. या पेपरविषयी हितधारकांकडून उपस्थित केलेल्या मुद्द्यांवर लेखी टिपण्या प्राप्त करण्याची अंतिम तारीख 30 मे 2023 निश्चित करण्यात आली होती. आणि प्रति टिपण्यांसाठी 13 जून 2023 पर्यंत पाठविण्याची मुदत निश्चित करण्यात आली होती.
उद्योग संघटनेने टिपण्या पाठविण्यासाठी कालावधी वाढवण्याची केलेली विनंती लक्षात घेऊन, लेखी टिपण्या आणि प्रति-टिपणी सादर करण्याची अंतिम मुदत वाढविण्यात आली आहे. आता या टिपण्या/प्रति टिपण्या पाठविण्यासाठी अनुक्रमे 20 जून 2023 आणि 04 जुलै 2023 पर्यंत मुदत वाढवण्याचा निर्णय घेण्यात आला आहे.
टिपण्या/प्रति-टिपण्या संबंधितांनी - अखिलेश कुमार त्रिवेदी, सल्लागार , टीआरएआय – ट्राय यांना, शक्यतो इलेक्ट्रॉनिक स्वरूपात पाठवाव्यात. यासाठी मेल आय.डी. - advmn@trai.gov.in
कोणत्याही स्पष्टीकरण/माहितीसाठी, अखिलेश कुमार त्रिवेदी, सल्लागार , ट्राय यांच्याशी दूरध्वनी क्रमांक +91-11-23210481 वर संपर्क साधता येईल.N.Chitale/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 61
गृह मंत्रालय
केंद्रीय गृह आणि सहकार मंत्री अमित शाह यांच्या हस्ते आज गुजरातमधील कलोल येथे 150 खाटांच्या ईएसआयसी रुग्णालयाची आणि उमिया माता केपी शैक्षणिक न्यासाच्या 750 खाटांच्या आदर्श मल्टी स्पेशालिटी रुग्णालयाची पायाभरणी
पंतप्रधान नरेंद्र मोदी यांनी प्रत्येक नागरिकाला, विशेषत: गरिबांना निरामय आरोग्याचा अधिकार केला सुनिश्चित
नवी दिल्ली, 27 सप्टेंबर 2022
केंद्रीय गृह आणि सहकार मंत्री अमित शाह यांनी आज गुजरातमधील कलोल येथे 150 खाटांच्या ईएसआयसी रुग्णालयाची आणि उमिया माता केपी शैक्षणिक न्यासाच्या 750 खाटांच्या आदर्श मल्टी स्पेशालिटी रुग्णालयाची पायाभरणी केली. यावेळी गुजरातचे मुख्यमंत्री भूपेंद्र पटेल, केंद्रीय आरोग्य आणि कुटुंब कल्याण मंत्री मनसुख मांडविय, केंद्रीय कामगार आणि रोजगार मंत्री भूपेंद्र यादव तसेच कामगार आणि रोजगार राज्यमंत्री रामेश्वर तेली हे देखील उपस्थित होते.
आज कलोलमध्ये दोन मोठ्या रुग्णालयांची पायाभरणी होत आहे. या रुग्णालयांच्या माध्यमातून कलोल तालुका आणि शहरातील सर्व नागरिकांना चांगल्या उपचार सुविधा मिळतील, असे अमित शाह यांनी आपल्या भाषणात सांगितले. उमिया माताजी कडवा पाटीदार न्यासाच्या वतीने उभारण्यात येणाऱ्या या रुग्णालयामध्ये 35 टक्के गरीब रुग्णांना विनामूल्य आरोग्य सेवा मिळणार असल्याचे शाह यांनी सांगितले. पंतप्रधान नरेंद्र मोदी यांच्या नेतृत्वाखाली आणि केंद्रीय कामगार मंत्री भूपेंद्र यादव यांच्या मार्गदर्शनाखाली कर्मचारी राज्य विमा योजनेचे पुनरुज्जीवन करण्यात आले असून देशभरातील कामगारांना त्याचा लाभ मिळत आहे, असे त्यांनी सांगितले. पंतप्रधान नरेंद्र मोदी यांनी देशातील प्रत्येक व्यक्तीला विशेषतः गरीबांना निरामय आरोग्याचा अधिकार दिला आहे.प्रधानमंत्री आयुष्मान योजनेंतर्गत पंतप्रधान नरेंद्र मोदी यांनी 60 कोटी गरीब व्यक्तींना 5 लाखांपर्यंत मोफत आरोग्य सुविधा उपलब्ध करून दिल्या आहेत, असे त्यांनी सांगितले
64,000 कोटी रुपयांचे आयुष्मान आरोग्य पायाभूत सुविधा अभियान ही गरिबांसाठी पहिलीच अशाप्रकारची मोठी योजना आहे.या योजनेअंतर्गत, 600 हून अधिक जिल्ह्यांमध्ये गंभीर आजारांवरील उपचारासाठी  35,000 नवीन खाटा उपलब्ध करून देण्याचे काम पंतप्रधान नरेंद्र मोदी यांनी केले आहे. पंतप्रधान नरेंद्र मोदी यांच्या नेतृत्वाखालील सरकारने 730 जिल्ह्यांमध्ये एकात्मिक सार्वजनिक आरोग्य प्रयोगशाळा आणि महामारीशी निगडित विविध प्रमुख आजारांसाठी 1600 कोटी रुपयांची तरतूद करून संशोधन केंद्र सुरू करण्याचे काम केले आहे, असे केंद्रीय गृहमंत्र्यांनी सांगितले.
R.Aghor /S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 110
शिक्षण मंत्रालय
विद्यापीठे आणि महाविद्यालयांसाठी बौद्धिक संपदा हक्काविषयी मार्गदर्शन करणाऱ्या ऑनलाईन कार्यशाळेचे विद्यापीठ अनुदान आयोगातर्फे आयोजन
नवी दिल्ली, 17 जानेवारी 2022
विद्यापीठ अनुदान आयोगाने आज विद्यापीठे आणि महाविद्यालयांसाठी ऑनलाइन कार्यशाळेचे आयोजन केले होते. या कार्यशाळेचा विषय ‘बौद्धिक संपदा हक्क ’ हा होता. शिक्षण मंत्रालयाच्या आयकॉनीक वीक अंतर्गत या कार्यशाळेचे आयोजन करण्यात आले होते. या कार्यक्रमाच्या उद्घाटन सत्राला शिक्षण मंत्रालयाच्या उच्च शिक्षण विभागाच्या सहसचिव, नीता प्रसाद, , उद्योग आणि वाणिज्य मंत्रालयाच्या अंतर्गत व्यापार प्रोत्साहन विभाग,महा नियंत्रक, पेटंट,डिझाईन आणि ट्रेड मार्क, सहसचिव राजेंद्र रत्नू, तसेच विद्यापीठ अनुदान आयोगाचे सचिव प्रा रजनीश जैन, यांनी संबोधित केले.
स्वागतपर भाषणात प्रा रजनीश जैन यांनी बौद्धिक संपदा अधिकारांचे महत्त्व अधोरेखित केले. तसेच देशाच्या प्रतिमेच्या बाबतीत त्याचे महत्त्व आणि देशाच्या ज्ञानाचे भंडार निर्माण करणे आणि त्याचे कायदेशीर पैलू या संदर्भात त्याचे महत्त्वही आपल्या भाषणात विशद केले.
यावेळी, शिक्षण मंत्रालयाच्या अखत्यारीतील, उच्च शिक्षण विभागाच्या सहसचिव नीता प्रसाद यांनी या कार्यशाळेत विशेष भाषण करतांना, नवोन्मेष, संशोधन आणि सृजनशीलतेसाठी, बौद्धिक संपदेचे काय महत्त्व आहे, हे सांगितले.
उद्योग आणि वाणिज्य मंत्रालयाच्या, अंतर्गत व्यापार प्रोत्साहन विभाग,महा नियंत्रक, पेटंट,डिझाईन आणि ट्रेड मार्क,विभागाचे सहसचिव, राजेंद्र रत्नू यांचे या कार्यशाळेत, बीजभाषण झाले. आपण सर्वांनी एकत्रित येऊन ऊर्जेचे रूपांतर सिनर्जी म्हणजेच एकत्रित ऊर्जेत करायचे आहे, असे सांगत, आपण तुकड्यातुकड्यांमध्ये काम करण्यापेक्षा परस्पर समन्वय राखून काम करणे ही काळाची गरज आहे, असे रत्नू म्हणाले.
उद्घाटनाच्या सत्रानंतर तंत्रज्ञान विषयक सत्र झाले. या सत्रात, तज्ञांनी बौद्धिक संपदा बाबत महत्वाची माहिती दिली. तसेच या संकल्पनेविषयी माहिती दिली.N.Chitale/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
पंतप्रधान कार्यालय
रेल्वेने या आर्थिक वर्षात आतापर्यंतची सर्वाधिक मालवाहतूक नोंदवली
वाणिज्य आणि दळणवळण क्षेत्रासाठी चांगली बातमी असल्याचे पंतप्रधानाचे प्रतिपादन
रेल्वेने 2022-23 या आर्थिक वर्षात 1512 मेट्रीक टन इतकी मालवाहतूक केली आहे. ही रेल्वेच्या इतिहासातली आत्तापर्यंतची सर्वाधिक मालवाहतूक असल्याची माहीती केन्द्रीय रेल्वे मंत्री अश्विनी वैष्णव यांनी दिली आहे.
केंद्रीय रेल्वेमंत्र्यांच्या ट्विटला दिलेल्या उत्तरात पंतप्रधान म्हणाले;
"वाणिज्य आणि दळणवळण क्षेत्रासाठी चांगली बातमी."
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 27 मे 2022
|
|
- 192.97 cr vaccine doses have been administered so far under Nationwide Vaccination Drive
- India's Active caseload currently stands at 15,814
- Active cases stand at 0.04%
- Recovery Rate currently at 98.75%
- 2,296 recoveries in the last 24 hours increases Total Recoveries to 4,26,07,177
- 2,710 new cases recorded in the last 24 hours
- Daily positivity rate 
- Weekly Positivity Rate 
- 84.88 cr Total Tests conducted so far; 4,65,840 tests conducted in the last 24 hours
#Unite2FightCorona #IndiaFightsCorona
Press Information Bureau
Ministry of Information & Broadcasting
Government of India
आरोग्य आणि कुटुंब कल्याण मंत्रालय
सर्वोच्च न्यायालयातल्या न्यायमूर्तींना झालेल्या एच1एन1 जंतुसंसर्गाबद्दल घेतलेल्या उपायोजनांबाबत
(नवी दिल्ली, 25 फेब्रुवारी 2020
सर्वोच्च न्यायालयातल्या पाच न्यायमूर्तींना एच1एन1 या विषाणूमुळे होणाऱ्या स्वाईन फ्लू या तापाची लागण झाली आहे. या संसर्गाविरुद्ध लढण्यासाठी घ्यायच्या खालील खबरदारीच्या उपाययोजना आरोग्य आणि कुटुंबकल्याण मंत्रालयाने त्वरित घेतल्या आहेत.
- सर्वोच्च न्यायालयाच्या परिसरात प्रथमोपचारांची ताकद वाढवली आहे.
- सर्व न्यायमूर्तींना तसेच त्यांच्या कुटुंबियांना रोगप्रतिबंधक उपचार दिले आहेत.
- सर्व न्यायमूर्तींना त्यांच्या घरात अलग करून ठेवले होते यापैकी तीन न्यायमूर्तींची प्रकृती बरी होऊन ते कामावर हजर झाले असून दुसऱ्या दोघांची प्रकृती सुधारत आहे.
- न्यायालयातल्या खोल्या आणि घरे यांची स्वच्छता आणि सफाई वाढवली आहे.
- या रोगाबद्दलची आणि त्याविरुद्ध प्रतिबंधक उपाययोजनांची माहिती देणे.
एच1एन1 या विषाणूचा प्रसार दरवर्षी हंगामात दोनदा होतो.  त्यामुळे त्याविरुद्ध खबरदारीच्या उपाययोजना प्रत्येकाने घ्यायला हव्यात. खोकताना वा शिंकताना तोंडावर रुमाल धरावा. खाण्याआधी हात साबण आणि पाण्याने धुवावेत. संसर्ग झालेल्यांनी गर्दीची ठिकाणे टाळावीत. जर आपल्याला सर्दी झाली असेल तर सतत डोळ्यांना, नाकाला तसेच चेहऱ्याला स्पर्श करू नये. भरपूर पाणी प्यावे, शांत झोप घ्यावी तसेच सार्वजनिक आरोग्य केंद्रावर जाऊन त्वरित उपचार करावेत.
M.Chopade/S.Patgaonkar/P.Kor
नवीन आणि नवीकरणीय ऊर्जा मंत्रालय
लॉकडाऊनमुळे अक्षय ऊर्जा प्रकल्पाना मुदतवाढ मिळणार
नवी दिल्ली, 26 मार्च 2020
एमएनआरई  चे सचिव श्री आनंद कुमार यांनी ट्वीटमध्ये म्हटले आहे की लॉकडाऊन कालावधी व कार्यशक्तीच्या पुनर्वसनासाठी लागणारा कालावधी लक्षात घेऊन अंमलबजावणी होत असलेल्या सर्व अक्षय ऊर्जा प्रकल्पांना मुदतवाढ देण्यात येईल.
पंतप्रधानांनी मंगळवारी मध्यरात्रीपासून देशभरात 21 दिवस संपूर्ण लॉकडाउनची घोषणा केली आणि कोरोनाव्हायरसची साखळी तोडणे अत्यंत आवश्यक असल्याचे प्रतिपादन केले. कोरोनाव्हायरसच्या प्रसारामुळे आरई  प्रकल्पांमध्ये वापरल्या जाणारया घटकांची पुरवठा साखळीच खंडित झाली नाही तर कामगारांच्या उपलब्धतेवरही परिणाम झाला आहे. या संदर्भात वेळ वाढविण्याच्या घोषणेमुळे आरई  क्षेत्रातील सर्व भागधारकांना मोठा दिलासा मिळणार आहे.
G.Chippalkatti /R.Tidke/P.Malandkar
(Visitor Counter : 121
अर्थ मंत्रालय
2021 च्या अर्थसंकल्पात भारतीय अर्थव्यवस्थेसाठी दिशात्मक बदल घडण्याची स्पष्ट चिन्हे आहेतः अर्थमंत्री निर्मला सीतारमण
पायाभूत सुविधा, आरोग्य आणि शेती - तीन मोठी क्षेत्रे ज्यावर अधिक खर्च होईल
सरकार एकटे वाढत्या आणि महत्वाकांक्षी भारताची मागणी पूर्ण करू शकत नाही, उद्योगाने पुढे आले पाहिजे
नवी दिल्ली, 4 फेब्रुवारी 2021
“हा अर्थसंकल्प भारतीय अर्थव्यवस्थेसाठी स्पष्ट दिशात्मक बदल दर्शवतो आणि हा बदल सरकारने अचानकपणे आणलेला नाही, तर 30 वर्षांहून अधिक काळ भारतीयांच्या मनात घोळत होता,” असे केंद्रीय अर्थमंत्री आणि कंपनी व्यवहार मंत्री निर्मला सीतारमण यांनी सांगितले. त्या आज नवी दिल्लीत व्हिडिओ कॉन्फरन्सिंगद्वारे फिक्कीच्या राष्ट्रीय कार्यकारी समितीच्या बैठकीला संबोधित करत होत्या.
“हा अर्थसंकल्प संसाधने वाढवणारा आहे मात्र वाढीव कर त्यात नाही. अर्थसंकल्पात एक दिशात्मक बदल आहे, जो इतका वेगळा आहे की यामुळे भारतीयांना योग्य संधी मिळाल्यास त्यांच्या उद्यमशीलतेला प्रोत्साहन मिळेल. ”
त्या पुढे म्हणाल्या की यावर्षी महसुली उत्पन्नात सुधारणा होईल असा आम्हाला विश्वास आहे आणि अन्य मालमत्तांच्या मुद्रीकरणाद्वारे निर्गुंतवणुकी व्यतिरिक्त देखील बिगर -कर महसूल येईल अशी आम्हाला आशा आहे.
गुंतवणूक करण्यासाठी उद्योगांनी पुढे यावे असे आवाहनही सीतारमण यांनी केले. “मला आशा आहे की ज्या भावनेने अर्थसंकल्प तुमच्यासमोर मांडला ते उद्योग क्षेत्र समजू शकेल . उद्योग खेत्राची सर्व कर्ज फेडल्यानंतर आता ते विस्तार आणि वाढीसाठी पैशांची गुंतवणूक करण्याच्या स्थितीत असतील आणि तंत्रज्ञानाच्या दृष्टीने कोणत्याही संयुक्त उपक्रमात सहभागी व्हायला तयार हवे." यावर सीतारमण यांनी भर दिला.
अर्थमंत्री पुढे म्हणाल्या की, अर्थव्यवस्थेला त्वरित चालना देण्यासाठी सरकार सार्वजनिक पायाभूत सुविधांमध्ये मोठ्या प्रमाणात खर्च करणार आहे आणि पायाभूत सुविधा, आरोग्य आणि कृषी या प्रमुख क्षेत्रांमध्ये सर्वाधिक खर्च होईल.
विकास वित्तीय संस्था स्थापनेवर बोलताना सीतारमण म्हणाल्या की आम्ही एक विकास वित्तीय संस्था  सक्षम करू आणि दीर्घकालीन पायाभूत सुविधांचा संपूर्ण वित्तपुरवठा बाजारपेठ नियंत्रित मार्गाने होईल.
अर्थसंकल्पात एक विश्वासार्ह आणि पारदर्शक वित्तीय विवरण आहे असे अर्थमंत्री म्हणाल्या.
फिक्कीचे अध्यक्ष उदय शंकर म्हणाले की या अर्थसंकल्पातील सर्वात समाधानकारक बाब म्हणजे करात फारसे बदल केलेले आपल्याला दिसले नाहीत . यामुळे धोरण निश्चितता आणि गुंतवणूकदारांचा आत्मविश्वास वाढेल.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
संरक्षण मंत्रालय
संरक्षणमंत्री राजनाथ सिंग यांनी स्वच्छतासंबंधी विशेष मोहीम 2.0 च्या कामकाजाचे परीक्षण केले
नवी दिल्ली, 4 ऑक्टोबर 2022
संरक्षणमंत्री राजनाथ सिंग यांनी आज, 4 ऑक्टोबर 2022 रोजी नवी दिल्लीच्या साऊथ ब्लॉक परिसरात, संरक्षण मंत्रालयाने हाती घेतलेल्या स्वच्छतासंबंधी विशेष मोहीम 2.0 च्या प्रगतीचा आढावा घेतला. यावेळी त्यांनी संरक्षण मंत्रालयाचे अधिकारी आणि स्वच्छता कर्मचाऱ्यांना स्वच्छतेची शपथ दिली तसेच हा परिसर स्वच्छ आणि नीटनेटका ठेवण्यासाठी परिश्रम घेणाऱ्या स्वच्छता वीरांचा सत्कार केला.
महात्मा गांधी यांनी सुरू केलेली स्वच्छता मोहीम, पंतप्रधान नरेंद्र मोदी यांच्या नेतृत्वाखाली देशाच्या कानाकोपऱ्यापर्यंत पोहोचली असून ती आता देशव्यापी चळवळ झाली आहे, असे संरक्षणमंत्री म्हणाले. स्वच्छता मोहिमेमुळे लोकांमध्ये स्वच्छतेविषयी जागृती झाल्याने आधीच्या तुलनेत आता देशातील शहरे आणि गावे अधिक स्वच्छ झालेली दिसत आहेत, असे त्यांनी सांगितले.
संरक्षण मंत्रालयाने हाती घेतलेली ही स्वच्छता विशेष मोहीम 2.0, 2 ते 31 ऑक्टोबर 2022 या कालावधीत, मंत्रालयाच्या अंतर्गत असलेल्या क्षेत्रीय तसेच बाह्य कार्यालयांमध्ये विशेषत्वाने राबवली जाते आहे. यामध्ये कार्यालयाच्या जागेचे व्यवस्थापन आणि कामाच्या ठिकाणी स्वच्छतेबाबत जागृतीवर विशेष लक्ष केंद्रित केले जाते आहे. त्याचबरोबर जनतेशी थेट संपर्क येणाऱ्या आणि सेवा देणाऱ्या कार्यालयांकडे प्राधान्याने लक्ष दिले जाते आहे.
स्वच्छता विषयक विशेष मोहीम 1.0 मध्ये, संरक्षण मंत्रालयातील 44,276 फायलींचे विक्रमी पुनरावलोकन करण्यात आले आणि 16,696 फायली निकाली काढण्यात आल्या. कार्यालयाबाहेर 833 स्वच्छता मोहिमा राबविण्यात आल्या, तर या मोहिमेदरम्यान 1,87,790 चौरस फूट जागा मोकळी करण्यात आली आणि कार्यालयातील भंगार विक्रीतून 2.09 कोटी रुपयांचा महसूल प्राप्त झाला.M.Pange/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 112